  Виталий Пронин   Та вакыт Ижысь куд-ог ресторанъёсын но кафеосын пельнянь пӧранъя мастер-классъёс ортчыло.Ижысь Шор площадьын 11-тӥ феврале ортчоз Пельняньлэн нуналызлы сӥзем 3-тӥез фестиваль. Туэ вань ужрадъёс радъяськозы «Ми пуктӥськом рекорд!» ӧтён улсын. Вань мылкыд карисьёс нырысетӥ рекордъёс пуктыны быгато ни 1-тӥ февральысен. Та вакыт Ижысь куд-ог ресторанъёсын но кафеосын пельнянь пӧранъя мастер-классъёс ортчыло. Ижын улӥсьёс но городлэн куноосыз пельнянь кутыны быгато 11 сиськонниосын. Кытын ортчо мастер-классъёс, тодыны луоз фестивальлэн pelmenfest.ru  сайтысьтыз. Ужрадэ пыриськись ресторанъёс, кафеос «Зарни пельнянь» ним басьтон понна вожвылъясько. Но кин та нимын данъямын луоз, быръёз калык, фестивальлэн сайтаз кельшем пельнянь понна куаразэ сётыса. Озьы ик та нуналъёсы ресторанъёс, кафеос калыкез гочатозы пӧртэм пушкеслэсь ческыт пельнянен.Но зэмос шулдыръяськон калыкез возьма 11-тӥ феврале. Шор площадьын пӧртэм рекордъёс пуктӥськозы. 11 часысен 17 часозь пельнянь вузанъя интыосын лыдъялозы, кытын тросгес та ческыт пӧраськемез басьтӥзы. Пельнянь сиисьёслэсь лыдзэс пусйыны юромо ӧтемын «Интеррекорд» калыккуспо книгалэн экспертэз.Фестивальын мӧзмыны маза нокинлы уз луы. Спортэз гажасьёсты ӧтё «Рекордная полоса» вожвылъяськонэ. Та понна 5 адямилэсь команда люкано но асьтэ сярысь «Мы идём на рекорд!» темая ог 1 минутъем видео лэсьтоно. Сое 5-тӥ февралёзь келяно info@pelmenfest.ru адресъя. Видеоын одно ик луыны кулэ пельнянен, вормонъёсын герӟаськем суредъёс. Та борды командадэс туспуктоно но асьтэ сярысь  вакчияк гожтоно на. Видеоос нимаз пусъемын луозы.Озьы ик Шор площадьын ортчозы пельняньтон, пельнянькей, бамперпол но мукет шудонъёс. Быдэс нунал ӵоже валтӥсь сцена вылын мыноз «Туала Удмуртия» концерт. Лыктэмъёсты шулдыртозы Удмуртиысь пӧртэм коллективъёс. Нылпиос понна радъямын луоз  «Шудон корка». Отын пичиос, шудэм сяна, быгатозы тодматскыны удмурт калык сям-йылолъёсын. Озьы ик пельнянь сярысь тунсыко адӟытон дасяло К. Герд нимо йӧскалык музейын ужасьёс но.  0+Ангелина Снигирёва Туспуктӥз А. Горбунов Теги: йскалыкполитикаяминистерство  